als_Latn dik_Latn sag_Latn
Djali i deputetes Luiza Xhuvani, Aleksandër Xhuvani i cili është i dyshuari kryesorë për vrasjen e katërfishtë në Tiranë, thuhet të jetë në kërkim nga Policia që nga 26 prilli i këtij viti.
Kështu pretendon deputeti i Partisë Demokratike, Edi Paloka, i cili sot në një njoftim për media ka ofruar fakte se autori i vrasjes, djali i deputetes Xhuvani ka qenë person i shpallur në kërkim nga policia me 26 prill të këtij viti.
Sipas tij, Xhuvani nuk është ndaluar sepse kishte mbrojtjen e Kryeministrit Edi Rama.
“Kostandin Xhuvani ka qenë person i shpallur në kërkim nga policia që me 26 prill të këtij viti, për shkak se ka kanosur qytetarët dhe ka qëlluar me armë në lagjen 18 shtatori në Gjirokastër. Është shpallur në kërkim, por nuk është ndaluar kurrë nga policia. Sepse Konstandin Xhuvani është shpallur në mbrojtje nga qeveria, përpara se të shpallej në kërkim. Siç u shpall në mbrojtje edhe kur iu kundërvu me armë forcave të policisë gjatë operacionit në Lazarat, një fakt i dëshmuar nga vetë Drejtori i Policisë së Gjirokastrës në mediat televizive”, citohet të ketë thënë Paloka.
Sipas tij, nëse ligji do të zbatohej njësoj për të gjithë, autori i krimit të sotëm që mori katër jetë, sipas Edi Palokës, do të ishte ndaluar në oborrin e parlamentit, ku u soll me vrik nga Gjirokastra me mjete të ushtrisë, për t’i shpëtuar aksionit të policisë dhe për ta përdorur para kamerave edhe këtë rast si sulm ndaj opozitës.
Paloka thotë se kriminelët e lidhur me Edi Ramën, kanë imunitet e bredhin lirshëm me pistoletë në brez edhe pse janë në kërkim.
Paloka, ka vlerësuar dorëheqjen e mamasë së autorit të krimit, deputetes Xhuvani, por ai refuzon, siç e ka quajtur ai melodramën e shpifur të luajtur nga Edi Rama, i cili sipas Palokës, rreket që edhe në këtë orë dramatike, kur katër familje janë në zi të thellë, të bëjë demagogji, të përfitojë nga rasti për të sulmuar opozitën, dhe të lajë duart nga përgjegjësia e rëndë morale dhe politike që është sot dhe gjithë ditën e tija dhe vetëm e tija për këtë vrasje të paralajmëruar.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn